रोटी बैंक का एक साल पूरा, सांसद 4 मार्च को आएंगे खाना बांटने
इटारसी| अपनी इटारसी ग्रुप के रोटी बैंक का एक साल हो गया है। संगठन रोज भूखे बच्चों व बड़ों का पेट भर रहा है। सदस्य घरों से रोटियां लाते हैं और रेलवे स्टेशन पर जरूरतमंद को मुफ्त खाना देते हैं। सदस्यों ने ठिठुरते लोगों को कंबल भी दिए। इटारसी ग्रुप में रोटी बैंक का विचार आया तो युवाओं ने सहमति जताते हुए रोटियां लानी शुरू कर दी। पहले दिन 12 रोटियां थीं। ग्रुप रोज़ डेढ़-दो सौ लोगों की भूख का इंतज़ाम कर रहा है। 4 मार्च को पहली वर्षगांठ पर रेलवे स्टेशन परिसर में सांसद राव उदयप्रताप सिंह और एसपी आशुतोष प्रताप सिंह की मौजूदगी में शाम 7:30 बजे रोटी बैंक में गरीबों को भोजन बांटा जाएगा। ग्रुप की महिला विंग भी सहभागी बनेगी।
hin_Deva hin_Deva